
S. 384,6. Ubudne Gæster 
paa Sukkerlokning og Lys. 


Af J. Kr. Findal. 


De Samlere, der skaffer sig Sommerfuglemateriale ved 
Hjælp af Sukkerlokning og kunstigt Lys, ved af Erfaring, at 
ikke blot Sommerfugle, men ogsaa mange andre Dyr søger 
til Sukkerlokningen og Lyset. Disse ubudne Gæster er især 
Ørentviste, Myrer, Edderkopper, Myg, Biller, Vaarfluer og 
Guldøjer, samt Tusindben, Bænkebidere og Snegle. Ogsaa 
Mus søger til for at smage paa Delikatesserne, og et Par 
Gange er en Tudse blevet grebet paa fersk Gerning, mens 
den har været i Færd med at fortære Insekterne paa Smøre- 
steder, der har været anbragt lavt nede paa hældende Træ- 
stammer. 

Det er forstaaeligt, om Samleren bliver gal i Hovedet, 
naar han foruden Sommerfugle træffer ca. 50 Myrer, 25 
Ørentviste, 10 Bænkebidere og en hel Del andet Rak bæn- 
ket omkring den duftende og berusende Lokkemad, og om 
han behandler disse Snyltegæster med Foragt og blot søger 
at blive dem kvit. 

Og dog har de et stort Krav paa vor Opmærksomhed 
og bør behandles derefter, naar lige undtages rent alminde- 
lige Ting som Ørentviste, Myrer og enkelte andre, der er 
til Stede overalt og kun omfatter ganske faa Arter. Frem- 
gangsmaaden bør være den, at Navnene paa let kendelige 
Årter opnoteres, medens Dyr, som ikke kan identificeres paa 
Stedet, indsamles for senere at blive bestemt og eventuelt 
opbevaret. Derved vil vi efterhaanden faa samlet et Mate- 
riale, der paa flere Maader er af stor Værdi for vor Viden. 
Det kan saaledes tjene til Belysning af de paagældende Ar- 
ters geografiske Udbredelse og deres Forekomst med Hen- 
syn til Antal og Aarstid. Forholdet er nemlig det, at ad- 
skillige af de Arter, som ‘indfinder sig paa Smørestederne, 
eller som drages af Lyset, er vanskelige at efterspore om 
Dagen. Endvidere kan Materialet tjene til at forøge vort 
Kendskab til, hvilke Dyr der er paa Færde om Natten, paa- 
virkes af skarpt Lys, er i Besiddelse af god Lugteevne, og 
tager Næring til sig. 

Man kan godt blive forbavset over, hvad man finder paa 
Smørestederne. Man har maaske vænnet sig til at træffe en 
og anden af de store Løbebiller (Caraber), men man havde 
næppe ventet at se nogle store Træbukke — oven i Købet 

sjældne Dyr — møde frem, skønt der egentlig ingen Grund 
er til Overraskelse, da vi jo saa ofte har set Træbukke, f. 
Eks. de saakaldte Blomsterbukke, søge til Blomster for at 
hente Næring. 

Vel er det ikke spændende at studere Ørentviste paa 
Sukkerlokning; derimod er det meget interessant at give sig 
af med Vaarfluerne, thi af dem kommer der mange Arter, 
og da vi i Forvejen ikke har Rede paa, hvilke Vaarfluearter 
der tager Næring til sig, saa kan vi ved at indsamle Suk- 
kerlokningsdyrene engang naa til at faa dette Spørgsmaal lost. 

Nogle Vaarfluearter gaar gerne paa Sukkerlokning, me- 
dens andre Arter ikke indfinder sig. Disse sidste er vistnok 
saadanne Arter, som optræder i meget stort Antal og holder 
sig nær til rindende Vand, deriblandt naturligvis de sene 
Efteraarsdyr. Jeg maa dog tilføje, at nogle Vaarfluer, f. Eks. 
Stenophylaxarter, om Dagen søger til visse Skærmplanters 
Blomsterstande. 

Jeg har nu gennem en Aarrække „indsamlet“ Vaarfluer 
og Netvinger paa „Lokning og Lys“. Med mine Indsam- 
linger forholder det sig saaledes, at det er Lærer Sigfred 
Knudsen og Dr. Hoffmeyer, som har skaffet mig det 
meste af Materialet. De har gjort mig den store Venne- 
tjeneste al tage de ,Findalier* med, som de finder paa de- 
res Smøresteder. Derved er jeg paa en nem Maade kom- 
met i Besiddelse af mange gode Dyr; ja, jeg er nær ved at 
tro, at jeg nu og da har faaet større Udbytte af deres ,Smøre- 
ture“, end de selv har faaet, thi der er intet til Hinder for, 
at en Aften kun giver almindeligt forekommende Sommer- 
fugle, men særdeles gode Vaarfluer. 

Deres Fremgangsmaade er følgende: Dyrene tages i et 
Cyankaliumglas, hvor de hurtigt dør uden at lave Spræl. 
De døde Dyr nedpakkes upræparerede i en lille flad Blik- 
æske foret med lidt fugtigt Trækpapir og Vat, og Æsken 
sendes saa i et alm. Brev. Æskens Navn tør jeg ikke røbe; 
men alle Tobakselskere kender det. 

Det bedste „Udbytte“, jeg nogensinde har faaet, modtog 
jeg fra de to Herrer under deres Ekskursion til Bornholm 
fra 22. Juli til 4. August i Sommer. Ekskursionen gav dem 
selv et mægtigt og maaske uventet godt Udbytte; men da 
der kom ganske enorme Mængder af Dyr til Smørestederne, 
saa havde de selvsagt saa travlt med at udvælge og ind- 
samle deres eget Materiale, at de kun kunde naa at tage et 
Udpluk af „mine“ Dyr og sende mig. Alligevel var der me- 
get fine Ting i det Materiale, som jeg modtog, ja de „gode“ 
Dyr var endog langt i Overtal, og det var derfor med Spæn- 

ding, jeg lukkede de smaa Blikæsker op, som jeg i de Dage 
modtog. For Resten tror jeg nu ikke, at de havde taget 
deres ,Udplukf ganske i Blinde. 


I det følgende skal gives en kort Oversigt over det til- 


sendte Materiale fra Bornholmsekskursionen. 


DZ 


Guldejer. 


Chrysopa vulgaris Schm. 5 Stk. 

Chr. perla L. 1 Stk. 

Chr. vittata Wesm. 2 Stk. 

Chr. ventralis Curt. 1 Stk. 

Chr. dorsalis Burm. 1 Stk. Arten ny for Danmark. 
Nogle af disse Dyr er taget paa Lokning og Lys, 

andre er kætset. 


Vaarfluer. 


Rhyacophila $. 1 Stk. 
Plectrocnemia conspersa Curt. 10 Stk. 

Hr. Grosserer Glintholm har sendt mig yderligere 
4 Stk., som han har taget den 3. September ved Ham- 
mershus. 


Af denne Art havde jeg i Forvejen 11 Stk., indsam- 
let gennem en lang Aarreekke i Aarhusegnen og Grejs- 
dalen. Dr. Esben-Petersen skriver om Arten i Dan- 
marks Fauna: „Arten findes ved rindende Vand; den 
synes at forekomme spredt overalt, hvor der findes 
passende Lokaliteter, men ofte enkeltvis.“ 


Tinodes waeneri L. 2 Stk. 

Phryganea grandis L. d ogł. 

Phr. varia Fabr. 2 Stk., hvoraf det ene er taget paa 

Hammerens Fyr (Dr. Hoffm.) 

Phr. minor Curt. 1 Stk. 

Glyphotaelius pellucidus Retz. 1 Stk. 

Grammotaulius atomarius Fabr. 1 Stk. taget ved Ham- 
mershus af Glintholm. 

Limnophilus rhombicus L. 1 Stk. Desuden 1 Stk. 

fra Hammerens Fyr ved Dr. Hoffmeyer. 

L. flavicornis Fabr. 2 Stk. 

L. marmoratus Curt. 1 Stk. 

L. extricatus Mac. Lachl. 3 Stk. Arten er fundet de 

fleste Steder i Landet. 

L. luridus Curt 16 Stk. Af denne Art, som paa Grund 

af sine karakteristiske Analvedhæng ikke kan forveksles 

med nogen anden Art, havde jeg i Forvejen 13 Stk. 
fra Grejsdal, Jelling, Høbjerg og Østenfjeld i Djursland, 
Ulveskoven i Vendsyssel og Draved Skov. Dyret fra 
Draved, en $, er taget den 13. Septbr. 

Dr. Esben-Petersen angiver dets Flyvetid til Juni— 
Juli og oplyser om dets Udbredelse: ,Som det synes 
en ret sjælden Art. Randers, Nørholm, Haarup, Fun- 
der og Silkeborg. Den er kendt fra England, Holland, 
Belgien, Sverige og Hamburg; alle Steder sjældent fore- 
kommende." 

Dr. Ulmer, Hamburg, henfører Flyvetiden til Juni 
og skriver om Udbredelsen: ,,Nur bei Hamburg, in 
Dånemark, Holland und Belgien. 

Dr. Hoffmeyer har taget Arten i Draved, og Sig- 
fred Knudsen har taget den ved Bulbjærg, begge 
Steder paa Sukkerlokning. Dette sjældne Dyr synes 
altsaa at være en nordlig Art, jævnt udbredt paa den 
jydske Halvø og almindelig paa Bornholm. 

14. Limn. sparsus Curt. 4 Stk. 

15. Limn. centralis Curt. 1 Stk. 

16. Micropterna sequax Mac Lachl. 10 Stk., hvortil kom- 
mer 1 Stk., taget af Glintholm ved Hammershus. 

Arten er sjælden i Danmark. Dr. Esben-Peter- 
sen angiver den fra Tjustrup, Ordrup, Sønderby paa Fyn, 
Allerup Bakker og Haarup. Jeg har den fra Læborg, 
Aarhus, Vilhelmsborg og Funkedam ved Hillerød, ialt 
6 Stk. Sigfr. Knudsen har taget 4 Stk. i Raarup og 
Dr. Hoffmeyer 1 Stk, ved Øster Nykirke, begge Ste- 
der paa Sukkerlokning. Alt i alt 11 Stk. gennem en lang 
Aarrække mod 11 Stkr. fra Bornholm. 


Træbuk. 


Criocephalus rusticus L. Adskillige Stkr. paa Sukker- 
lokning ved Dueodde samt 1 Stk. ved Stampen, Rønne. 
Om Artens Forekomst i Danmark skriver Jensen-Haa- 
rup i Danmarks Fauna: ,Paa Tømmerpladser; iøvrigt 
ved Tisvilde, Bromme og Hillerød, paa Sjælland samt ved 
Hannov paa Falster. Larven i Naaletre.“ I Danmarks 
Fauna meddeler Mag. Henriksen, at Larven lever paa 
Fyr. 

Mig bekendt er Billen ikke før i Litteraturen anført som 
fundet paa Bornholm; men der kan næppe være Tvivl om, 
at den nu har et fast Tilhold i Øens Fyrreplantager, hvor- 
til den nemt kan være kommet fra Tyskland, i hvilket Land 
den er almindelig udbredt. 

Naar undtages ovennævnte Biller og Chrysopa dorsalis 
er alle de her omtalte Arter allerede kendt fra Bornholm, 
idet Dr. Esben-Petersen, der har foretaget flere Studierej- 
ser dertil, har tilvejebragt et stort Materiale til Belysning af 
en Række Grupper inden for Øens Insektfauna, deriblandt 
Vaarfluer og Guldøjer. 


Jeg benytter Lejligheden til at takke Lærer Sigfred 
Knudsen, Dr. Hoffmeyer, Grosserer Glintholm og 
stud. jur. Helge Hansen for tilsendt Materiale, og til- 
føjer, at jeg vil være meget taknemlig for Materiale ogsaa 
fra andre af vore Lepidopterologer, der benytter Sukker- 
lokning og Lys til Fangst af Sommerfugle. Ogsaa skriftlige 
Meddelelser er kærkomne. 


Ny Guldøje for vor Fauna. 
Af J. Kr. Findal. 


Den 23. Juli i Aar tog Dr. Skat Hoffmeyer og Lerer 
Sigfr. Knudsen et Eksemplar af Guldejet Chrysopa dor- 
salis Burm paa Lyng i Nerheden af en Fyrrebevoksning 
ved Dueodde paa Bornholm. 

Hermed er vor Fauna blevet beriget med en ny og 
smuk Guldøjeart. Det er den 12. i Rækken af vore Guld- 
øjer, og vi kan næppe vente at finde mere end en enkelt 
Art til inden for vort Faunaomraade. 

Dr. Esben-Petersen har beskre- 
vet Arten i ,Danmarks Fauna, 
Netvinger og ۵ 
idet den hører til de Arter, som vi 
kunde vente at finde; og nu er den 
Chrysopa dorsalis Burm  ltsaa funden. Efter Anmodning har 
fra Dueodde p. Bornholm. Dr. Esben-Petersen meddelt mig føl- 

gende om Dyrets Forekomst uden 
for Danmark: ,Sverige: Skaane til Uppland — sjælden. 
Saa vidt vides er den ikke fundet i Norge. Efter C. M. 
Reuter er den ikke fundet i Finland. Fundet i England, 
men sjælden, og i Kurland (efter Lacksentz). I Holland 
meget sjælden (efter Albarda: Cataloque raisonne Neuropte- 
res 1889). I Tyskland, Bøhmen og Østrig, vistnok 
stadig paa Fyr. Findes ikke paa Pyrenæerhalvøen. Ved intet 
fra Frankrig og Belgien.“ Ifølge Dr. Stitz: Netzfliigler i 
٢ Tierwelt Mitteleuropas kendes Arten ogsaa fra 
veits. 

